# 夏至时节诗词【七篇】

来源：网络 作者：紫陌红颜 更新时间：2025-01-16

*如果时间是一条曲线，我愿你看到更多的是美丽新鲜！如果生活是一个平面，我愿你得到更多的是健康一面！如果说生命是一方立体，我愿你的存在是快乐独特，幸福，无人代替！搜集的夏至时节诗词【七篇】，供大家参考阅读，更多内容 ，请访问祝福语频道。 　　【...*

如果时间是一条曲线，我愿你看到更多的是美丽新鲜！如果生活是一个平面，我愿你得到更多的是健康一面！如果说生命是一方立体，我愿你的存在是快乐独特，幸福，无人代替！搜集的夏至时节诗词【七篇】，供大家参考阅读，更多内容 ，请访问祝福语频道。

　　【篇一】：思归时初为校书郎

　　唐•白居易

　　养无晨昏膳，隐无伏腊资。

　　遂求及亲禄，僶俛来京师。

　　薄俸未及亲，别家已经时。

　　冬积温席恋，春违采兰期。

　　夏至一阴生，稍稍夕漏迟。

　　块然抱愁者，夜长独先知。

　　悠悠乡关路，梦去身不随。

　　坐惜时节变，蝉鸣槐花枝。

　　【篇二】：祷雨题张王庙

　　宋•叶适

　　夏至老秧含寸荑，平田回回不敢犁。

　　群农无计相聚泣，欲将泪点和乾泥。

　　祠山今古同一敬，签封分明指休证。

　　传言杯珓三日期，注绠翻车连晓暝。

　　龙神波后何惨怆，昔睡今醒喜萧爽。

　　人云天上行水曹，取此化权如反掌。

　　浙河以东尽淮壖，哀哉震泽几为原。

　　愿王顿首玉帝前，请赐此雨周无偏。

　　【篇三】：夏至日与太学同舍会葆真二首

　　宋•陈与义

　　其一

　　微官有阀阅，三赋池上诗。

　　林密知夏深，仰看天离离。

　　官忙负远兴，觞至及良时。

　　荷气夜来雨，百鸟清昼迟。

　　微风不动苹，坐看水色移。

　　门前争夺场，取欢不偿悲。

　　欲归未得去，日暮多黄鹂。

　　其二

　　明波影千柳，绀屋朝万荷。

　　物新感节移，意定觉景多。

　　游鱼聚亭影，镜面散微涡。

　　江湖岂在远，所欠雨一蓑。

　　忽看带箭禽，三叹无奈何。

　　【篇四】：竹枝词

　　唐•刘禹锡

　　杨柳青青江水平，闻郎岸上踏歌声。

　　东边日出西边雨，道是无晴却有晴。

　　【篇五】：夏至避暑北池

　　唐•韦应物

　　昼晷已云极，宵漏自此长。

　　未及施政教，所忧变炎凉。

　　公门日多暇，是月农稍忙。

　　高居念田里，苦热安可当。

　　亭午息群物，独游爱方塘。

　　门闭阴寂寂，城高树苍苍。

　　绿筠尚含粉，圆荷始散芳。

　　于焉洒烦抱，可以对华觞。

　　【篇六】：夏至日作

　　唐•权德舆

　　璿枢无停运，四序相错行。

　　寄言赫曦景，今日一阴生。

　　【篇七】：夏至日衡阳郡斋书怀

　　唐•令狐楚

　　一来江城守，七见江月圆。

　　齿发将七十，乡关越三千。

　　褰帷罕游观，闭閤多沉眠。

　　新节还复至，故交尽相捐。

　　何时羾阊阖，上诉高高天。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！